বিহারে শুরু শেষ দফা নির্বাচন, দেখুন Live

ওয়েবডেস্ক- দিল্লি বিস্ফোরণের আবহে এক অস্থির পরিস্থিতির মধ্যে আজ বিহারে (Bihar Assemble Election) শুরু হল দ্বিতীয় দফার (Second Phase) ভোটগ্রহণ। মঙ্গলবার ২০-টি জেলার ১২২-টি আসনে ভোটগ্রহণ শুরু হয়েছে।

প্রথম দফার মতো দ্বিতীয় দফাতেও বিহারবাসীকে ভোটদানে আহ্বান জানালেন প্রধানমন্ত্রী নরেন্দ্র মোদি (Pm Narendra Modi) । সোশ্যাল মিডিয়া হ্যান্ডেলে প্রধানমন্ত্রী লেখেন, আমি সকল ভোটারকে ভোটদান প্রক্রিয়ায় শামিল হয়ে নির্বাচনের নয়া রেকর্ড করার আহ্বান জানাচ্ছি। নয়া ভোটারদের উদ্দেশে প্রধানমন্ত্রী লেখেন, যারা প্রথম বারের মতো ভোট দিচ্ছেন, তাঁদের কাছে অনুরোধ, তাঁরা যেন নিজেরা ভোট দেওয়ার অন্যদেরও ভোটদানে অনুপ্রাণিত করেন’।

এর আগে ৬ নভেম্বর প্রথম দফার ভোট সম্পন্ন হয়। এক নজরকাড়া ভোটদানের পর আজ দ্বিতীয় বা শেষ দফার ভোট চলছে। ৭ কোটি ৪৩ লক্ষের বেশি ভোটারের জন্য ৯০ হাজার ৭১২-টি ভোট কেন্দ্র খোলা হয়েছে। গণনা ১৪ নভেম্বর। মোট প্রার্থীর সংখ্যা ১৩০২। তার মধ্যে ১৩৬ জন মহিলা প্রার্থী। ১৩০২ জন প্রার্থীর ভাগ্য নির্ধারণ করবে ৩ কোটি ৭০ লক্ষ ভোটার। এর মধ্যে পুরুষ ভোটার ১.৯৫ কোটি। মহিলা ভোটার ১.৭৪ কোটি। সকাল ৭ টা থেকে শুরু হয়েছে ভোটগ্রহণ, চলবে সন্ধ্যা ৬ টা পর্যন্ত। প্রথম পর্যায়ে অবাধ ও শান্তিপূর্ণ হওয়ার দাবি করেছে কমিশন। আজ শেষ দফায় অতি সক্রিয় কমিশন। শেষ দফার ভোট হচ্ছে পূর্ব এবং পশ্চিম চম্পারন, সীতামারি, মধুবনী, কিষানগঞ্জের মতো নেপাল সীমান্তবর্তী বিধানসভা কেন্দ্রগুলিও।

আরও পড়ুন- দিল্লিতে স্বরাষ্ট্রমন্ত্রকে চলছে উচ্চপর্যায়ের বৈঠক

নিরাপত্তায় চার লক্ষের বেশি নিরাপত্তা কর্মী মোতায়েন করা হয়েছে। ৮৪৯১টি ভোটগ্রহণকেন্দ্রকে বিহার পুলিশ স্পর্শকাতর বলে চিহ্নিত করেছে। এই কেন্দ্রগুলিতে চলেছে বাড়তি নজরদারি। বিহার সীমানা লাগোয়া জেলাগুলিতে নজরদারি বাড়ানো হয়েছে। নির্বাচনের আগেই কোনও ধরনের নাশকতা মূলক কার্যকলাপ এড়াতে অতিরিক্ত চেকপোস্ট বসানো হয়েছে। বিহার সীমানা সংলগ্ন ১০ জেলায় ঝাড়খণ্ড পুলিশ ৪৩টি চেকপোস্ট বসিয়েছে। কড়া নজরদারিতে চলছে ভোটগ্রহণ। কোনও ধরনের নাশকতা মূলক আচরণ, হিংসা বিদ্বেষ কার্যকলাপে জিরো টলারেন্স নীতি নিয়েছে নির্বাচন কমিশন।

দেখুন আরও খবর-